El Decret legislatiu 17/1994, de 16 de novembre, com a norma bàsica en matèria de serveis socials a Catalunya i en el marc del que determina tant la Constitució espanyola com l'Estatut d'autonomia, estableix l'obligació dels poders públics pel que fa a la protecció dels drets de les persones amb discapacitat i l'afavoriment del seu desenvolupament personal i la seva inclusió social.
D'altra banda, la Llei 18/2003, de 4 de juliol, de suport a les famílies, dins el conjunt d'actuacions que promou per tal que aquestes puguin assumir, amb qualitat de vida, les seves responsabilitats, estableix en el capítol III del títol V, les mesures destinades a les famílies amb persones en situació de dependència, que inclou els principis informadors de la política i les mesures concretes que han de dur a terme les administracions públiques en aquest àmbit, definint la dependència com l'estat en que es troben les persones que per alguna discapacitat necessiten l'ajuda d'una altra persona per dur a terme les activitats bàsiques de la vida diària.
L'atenció social a les persones amb discapacitats mitjançant els serveis socials, ha estat, durant les ultimes dècades, un dels pilars que, conjuntament amb els serveis sanitaris, els d'ensenyament, els laborals i les pensions, han estructurat les polítiques socials a les persones discapacitades.
Cal destacar i reconèixer en aquesta acció protectora la importància que té la iniciativa de la societat civil, tant pel que fa a les famílies com a nuclis convivencials o en el moviment associatiu, com a altres entitats d'iniciativa social de l'anomenat tercer sector.
En els últims anys, els avenços científics i tècnics en el coneixement de la discapacitat, el reconeixement dels drets de les persones discapacitades i la pròpia reflexió sobre els models d'intervenció, han fet que, es reconsideri el concepte de la discapacitat en termes lligats a objectius de la millora de la qualitat de vida de les persones.
Així s'ha passat de models basats en actuacions assistencials i estructures de serveis a models que emfatitzen la promoció de les potencialitats personals, la participació de la persones en les seves decisions, la disminució de les limitacions funcionals en base a suports centrats en la persona i preferentment en entorns naturals.
Els principis en què s'han de fonamentar totes les actuacions en l'àmbit de les persones amb discapacitat i que es troben a la base de les polítiques socials són: la protecció i exercici dels drets, la promoció de l'autonomia i l'exercici de l'autodeterminació personal, la participació i inclusió social i la protecció social.
La qualitat de vida de les persones depèn del moment evolutiu en el que es troben, el suport del que disposen i els entorns on es desenvolupen, és a dir de capacitats, oportunitats i suports.
Depenent del moment evolutiu de les persones amb discapacitat, la seva necessitat de suport i les seves preferències, les persones poden disposar de diverses opcions de vida, sobretot en allò que pertoca al lloc de viure i amb qui viure, aspectes aquests relacionats amb la qualitat de vida.
Els diferents llocs per viure estaran determinades per eleccions personals, però també per la necessitat i intensitat del suport necessari per tenir una vida amb qualitat.
En aquest sentit es pot parlar d'un continu que aniria des de viure amb la família o en família, amb un suport extern com és l'atenció domiciliaria, a viure de una forma independent amb suport extern especialitzat o a viure en habitatges amb suports interns com és el cas de les llars residències o de les mateixes residències.
És a dir els suports que necessiten les persones amb discapacitats van des de els suports més naturals en el cas de persones amb més autonomia a suports de serveis en el cas de persones que requereixen més ajuda de tercers.
La qualitat de vida de les persones que viuen en equipaments d'acolliment residencial depèn de tres factors:
Una construcció que possibiliti la privadesa i també la convivència.
Uns serveis de suports adequats a les necessitats de les persones que hi viuen.
Una organització dels serveis de suport o del suports de serveis orientada a les persones.
És necessari, per tant, definir i regular un tipus d'estructura d'habitatges i residencies i la definició i regulació de les condicions dels serveis de suport que s'han de donar, de manera que s'orienta l'actuació planificadora del sector del serveis socials en l'àmbit de les persones amb discapacitats, en base a l'actual concepció de la discapacitat, al nou model d'atenció que s'estableix i a l'estreta i permanent cooperació entre l'administració i la societat civil.
En aquest sentit, la regulació actual ve determinada pel Decret 284/1996, de 23 de juliol, de regulació del Sistema Català de Serveis Socials, amb la posterior modificació pel Decret 176/2000, de 15 de maig, que preveu dos tipologies de serveis d'acolliment per a persones amb discapacitats: els habitatges amb serveis comuns; ja sigui les llars amb serveis de suport o les llars residències i els serveis de centres residencials.
D'altra banda, l'administració ha de garantir la qualitat de l'atenció i els serveis que finança, així com garantir l'accessibilitat als serveis, la continuïtat en el procés d'atenció, l'equitat i l'equilibri territorial.
En aquest sentit és necessari determinar els requeriments per a la acreditació dels serveis finançats amb fons públics així com determinar un sistema unificat de valoració i accés als serveis d'acolliment residencial amb finançament públic.
El text ha estat informat pel Consell General de Serveis Socials i ha estat sotmès a informació pública mitjançant Edicte de 10 de juny de 2003, publicat al DOGC de 3 de juliol de 2003.
Per tant, a proposta de la consellera de Benestar i Família, d'acord amb l'informe de la Comissió Jurídica Assessora, en ús de les facultats que m'atorga la normativa vigent i d'acord amb el Govern,
Aquest Decret té per objecte establir i regular el suport que es presta en els serveis d'acolliment residencial per a persones amb discapacitat dels habitatges amb serveis comuns per a persones amb disminució i dels serveis de centres residencials per a persones amb disminució del Sistema Català de Serveis Socials i de la Xarxa Bàsica de Serveis Socials de Responsabilitat Pública així com determinar les condicions d'aquesta prestació, dins el marc de l'ordenament dels serveis socials.
Poden ser persones usuàries dels serveis d'acolliment residencial aquelles que amb una discapacitat física o psíquica amb residència a Catalunya, que precisin un servei substitutori de la llar.
Intensitat dels serveis d'acolliment residencial per a persones amb discapacitat
3.1 Els serveis d'acolliment residencial per a persones amb discapacitat, poden adreçar-se a persones amb discapacitat física i a persones amb discapacitat psíquica.
3.2 Aquests serveis es presten de manera personalitzada amb diferent intensitat de suport en atenció a la necessitat de la persona amb discapacitat, per tal d'afavorir la seva independència en l'entorn social.
a) Suport intermitent: És el que es presta de manera esporàdica o episòdica, que es proporciona quan es necessita.
b) Suport limitat: És el que es presta ocasionalment de manera continuada, durant un període de temps limitat, amb una freqüència regular, i en alguns entorns de la vida de la persona (llar, treball, escola, vida comunitària, etc.).
c) Suport extens: És el que es presta de manera continuada, sense límit de temps, amb una freqüència regular o alta, i que afecta a algunes situacions de la vida de la persona discapacitada (llar, treball, escola, vida comunitària, etc.).
La persona depèn en determinades situacions de tercers.
d) Suport generalitzat: És el que es presta de manera continuada, possiblement per a tota la vida de la persona discapacitada, amb una alta freqüència i intensitat.
Afecta a totes o quasi totes les situacions de vida de la persona.
3.3 Les condicions en què s'han de prestar els serveis d'acolliment residencial per a persones amb discapacitat són les que preveu l'article 7.
3.4 Els establiments on es prestin els serveis d'acolliment residencial per a persones amb discapacitat podran proveir les diferents intensitats de suport sempre que compleixin les condicions funcionals i materials requerides per cadascuna d'aquestes.
Dret als serveis d'acolliment residencial amb suport extens o suport generalitzat
4.1 S'estableix el dret de la persona amb discapacitat al servei d'acolliment residencial si requereix suport extens o suport generalitzat.
4.2 Per gaudir d'aquest dret és necessari que la persona usuària resideixi a Catalunya i tingui, una valoració igual o superior a 10 punts si es tracta d'una persona amb discapacitat física o, que tingui una valoració igual o superior a 7 punts si es tracta d'una persona amb discapacitat psíquica, en aplicació de la valoració fixada a l'annex 1 d'aquest Decret.
4.3 Aquest servei està subjecte a contraprestació, en aplicació de la normativa vigent en aquesta matèria.
Accés als serveis d'acolliment residencial amb suport intermitent o suport limitat
5.1 L'accés als serveis d'acolliment residencial per a persones amb discapacitat física o psíquica de la Xarxa Bàsica de Serveis Socials de Responsabilitat Pública, es prioritzarà en funció de criteris prevalents, si requereixen suport intermitent o suport limitat.
5.2 Es consideren criteris prevalents als efectes de l'indicat en el punt anterior; l'estat de necessitat de la persona usuària, l'entorn familiar i la capacitat econòmica.
5.3 Aquest servei està subjecte a contraprestació, en aplicació de la normativa vigent en aquesta matèria.
Procediment d'accés i assignació de la prestació dels serveis d'acolliment residencial
El procediment d'accés i l'assignació de la prestació dels serveis d'acolliment residencial propis de l'Institut Català d'Assistència i Serveis Socials i dels privats subvencionats, s'efectuarà pels òrgans següents:
6.1 La valoració de l'estat de necessitat correspon als serveis de valoració i orientació dels centres d'atenció a disminuïts de la zona que territorialment correspongui.
6.2 Aquest procediment s'ha d'entendre separat i independent del propi establert per al reconeixement del grau de disminució.
Condicions funcionals i materials dels serveis d'acolliment residencial
7.1 La prestació dels serveis d'acolliment residencial per a persones amb discapacitat, d'acord amb la intensitat de suport requerit, ha d'oferir els serveis de caràcter bàsic i opcional i han de comptar amb el personal necessari descrits a l'annex 2 d'aquest Decret.
7.2 Els establiments on es prestin els serveis han de disposar de les condicions materials definides, en cada cas, a l'annex 3, d'aquest Decret.
Dins el Sistema Català de Serveis Socials, integren la Xarxa Bàsica de Serveis Socials de Responsabilitat Pública els serveis d'acolliment residencial per a persones amb discapacitat física o psíquica propis de les diferents administracions publiques, proveïts directament o indirecta, i aquells serveis de la iniciativa social subvencionada amb les condicions que preveu l'article 32 del Decret 284/1996, de 23 de juliol, de regulació del Sistema Català de Serveis Socials.
Actuacions complementàries als serveis d'acolliment residencial
L'Administració de la Generalitat, com a complement dels serveis d'acolliment residencial per a persones amb discapacitat definits en aquest Decret, promourà els serveis i programes adreçats a fer possible que les persones amb discapacitat puguin dur una vida autònoma i independent.
Les prestacions establertes en el marc del Decret 288/1992, de 26 d'octubre, de creació del programa d'ajuts de suport a l'acolliment residencial per a gent gran, es podran aplicar als usuaris del serveis d'acolliment residencial per a persones amb discapacitat i a les entitats que presten aquests serveis, sense tenir en compte el requisit de l'edat.
Els habitatges amb serveis comuns per a persones amb disminució i els serveis de centres residencials per a persones amb disminució de la Xarxa Bàsica de Serveis Socials de Responsabilitat Pública inscrits en el registre d'entitats, serveis i establiments socials, s'han d'adaptar a la intensitat de suport fixada en aquest Decret, sense necessitat de nova autorització administrativa.
Els serveis d'acolliment residencial per a persones amb discapacitat disposaran fins el desembre de 2005 per adaptar les ràtios de personal previstes dins les condicions funcionals de l'article 7.1 i l'annex 2 d'aquest Decret.
Les condicions materials que estableix l'article 7.2 d'aquest Decret afecten als serveis que s'inscriguin en el registre d'entitats, serveis i establiments socials amb posterioritat a la seva entrada en vigor.
No obstant el que disposa el punt anterior, les actuacions d'obra nova i gran rehabilitació, que s'efectuïn en els establiments que han de prestar serveis d'acolliment residencial, quan disposin d'un projecte visat en data anterior a l'entrada en vigor d'aquest Decret, es regiran per la normativa anterior.
Es modifica el contingut de l'epígraf 2.2.4 Habitatges amb serveis comuns per a persones amb disminució i de l'epígraf 2.2.8 Serveis de centres residencials per a persones amb disminució, de la tipologia dels serveis socials del Sistema Català de Serveis Socials de l'annex del Decret 284/1996, de 23 de juliol, de regulació del Sistema Català de Serveis Socials, el qual s'adapta a les previsions d'aquest Decret.
L'epígraf 2.2.4 queda modificat per contingut dels serveis d'acolliment residencial que requereixen suport intermitent o limitat.
L'epígraf 2.2.8 queda modificat pel contingut dels serveis d'acolliment residencial que requereixen suport extens o generalitzat.
Aquest Decret entrarà en vigor l'1 de gener de 2004.
Valoració per la determinació de l'accés als serveis d'acolliment residencial per a persones amb discapacitat
La valoració de les persones que demanen accedir als serveis d'acolliment residencial es farà mitjançant la següent eina de valoració:
Les àrees de valoració són set: comunicació i llenguatge, activitats manipulatives, activitats de desplaçament, activitats de la vida diària (cura personal i vida a la llar), relacions socials i participació comunitària, salut i conducta.
Instrument de valoració en l'acolliment residencial (ivar)
Àrea de comunicació i llenguatge
Comprensió de missatges verbals
1 Lleu: entén ordres o missatges senzills, i pot necessitar un mínim suport per entendre ordres i missatges complexes.
2 Moderat: entén ordres o missatges senzills, però no ordres o missatges complexes malgrat suport.
3 Sever: necessita suport per entendre ordres o missatges senzills.
4 Molt greu: impossibilitat total per entendre ordres o missatges verbals, inclòs amb suport.
Comprensió de missatges no verbals
1 Lleu: entén ordres o missatges complexes amb necessitat de suport.
2 Moderat: entén ordres o missatges senzills sense necessitat de suport.
3 Sever: entén ordres i missatges senzills, amb necessitat de suport.
4 Molt greu: és incapaç d'entendre ordres o missatges no verbals.
1 Lleu: no pot portar conversa complexa, però té competència per utilitzar els serveis de la comunitat.
Necessita suport per utilitzar els serveis de la comunitat.
4 Molt greu: no té llenguatge propositiu.
Producció de llenguatges no verbals
1 Lleu: es fa entendre gestualment, amb demandes complexes, amb necessitat de suport.
2 Moderat: es fa entendre per a fer demandes senzilles.
3 Sever: només es fa entendre en demandes senzilles i necessita suport.
4 Molt greu: incapaç de fer demandes a nivell no verbal.
1 Lleu: llegeix i/o escriu textos senzills.
2 Moderat: llegeix i/o escriu paraules soles, aïllades.
3 Sever: no té assolida la lectoescriptura, però entén signes convencionals.
4 Molt greu: incapaç d'entendre i produir simbòlicament.
Àrea de les activitats manipulatives
0 Nul: quan no hi ha cap tipus d'alteració quantitativa i/o qualitativa dels moviments de les extremitats superiors, sobretot les mans.
Cap problema per menjar, rentar-se, vestir-se arreglar-se, esfínters, bona utilització del wàter i cap problema per realitzar transferències.
Es considera a la persona autònoma, no li cal cap ajuda.
1 Lleu o intermitent: alteració discreta del to muscular, tremolors ocasionals d'una de les extremitats superiors.
Discretes anomalies de la prensió manual unilateral de la mà dominant.
Necessiten ajuda puntual i poc freqüent.
Problemes puntuals per realitzar algunes de les activitats de la vida diària com tallar-se les ungles, afaitar-se, etc. No impedeix l'autonomia en les AVD.
2 Moderat: Alteració discreta del to muscular i/o tremolors a les dues extremitats superiors que no permeten realitzar de manera autònoma les activitats de la vida diària.
Alteració greu del to muscular i/o tremolors en una de les extremitats superiors (la dominant) i l'altre sense o amb una discreta afectació.
Necessiten assistència parcial i un seguiment periòdic per realitzar activitats que precisen d'una bona motricitat fina com tallar-se la carn, dutxar-se, cordar botons, etc.
3 Sever o extens: alteració greu en una de les extremitats superiors que no permet cap tipus d'activitat manual propositiva i l'altre també presenta alteracions del to muscular i/o tremolors.
Necessiten ajuda intensa i constant supervisió per realitzar la majoria de les activitats de la vida diària.
4 Greu o generalitzat: alteració greu de les dues extremitats superiors, que no permet cap tipus d'activitat propositiva bilateral.
Necessitat d'assistència per a realitzar qualsevol activitat de la vida diària, els cal una atenció i supervisió completa.
Àrea de les activitats relacionades amb el desplaçament
0 Independent per a tot tipus de terreny.
Pot necessitar ajudes instrumentals com bastó, crossa i pròtesis que és capaç de posar-se i treure tot sol.
1 Marxa insegura amb risc lleu de caiguda, lleugera dificultat d'equilibri, necessita ajuda puntual o supervisió esporàdica.
2 Risc de caiguda moderada per manca de control parcial del tronc i coll, necessita ajuda freqüent o supervisió constant.
Cursos fluctuants de malalties degeneratives i altres.
Dificultats en l'ús de cadira de rodes.
4 No es pot mantenir en bipedestació, enllitat, incapaç d'impulsar cadira de rodes.
L'han de desplaçar sempre, necessita acompanyant.
Ús del transport públic (aplicable per dificultats físiques)
Té autonomia per desplaçar-se a qualsevol lloc.
1 Necessita puntualment anar acompanyat en transport públic.
2 Necessita anar acompanyat si el transport no és adaptat.
3 Sempre necessita anar acompanyada, fins i tot, en transport adaptat.
Àrea de les activitats de la vida diària
3 Necessita ajuda freqüent, col·labora poc.
3 Necessita ajuda freqüent, però col·labora
3 Se li ha d'administrar, passiu.
1 Incontinència fecal esporàdica i/o urinària nocturna/diürna.
2 Incontinència fecal freqüent i/o urinària nocturna/diürna.
3 Incontinència urinària permanent, sonda.
4 Incontinència urinària i fecal.
Transferències i mobilitzacions
1 Té autonomia de moviments, però requereix ajuda per alguna activitat.
2 Persones que poden sostenir-se de peu i caminar, però necessiten ajuda per aixecar-se.
3 Necessita ajuda d'una persona per realitzar transferències, col·labora.
4 Necessitat absoluta per a transferències i higiene personal, calen ajudes de suport tècnic, passiu.
Capacitat i organització domèstica
3 Suport freqüent, però col·labora.
0 Té capacitat per preparar un llistat d'elements necessaris i comprar-los.
1 Pot fer compres però precisa que li indiquin els elements a adquirir.
2 Precisa que li marquin els establiments on ha d'anar.
3 Pot fer compres però sempre amb ajut verbal i gestual.
4 Manca la capacitat per localitzar establiments i demanar els elements necessaris, o passivitat.
4 Manca de capacitat per preparar tot tipus d'aliments, o passivitat.
4 Manca de capacitat per tenir cura i neteja de la llar, o passivitat.
Àrea de les activitats interpersonals, d'adaptació i participació en la vida comunitària
0 Bona relació familiar: actitud col·laboradora.
1 Desavinences puntuals: precisa suport i orientació puntual per part de professionals per restablir la dinàmica familiar.
2 Desavinences freqüents: precisa un suport continuat.
3 Relació deteriorada: interferències contínues, precisa suport intens i de contenció.
4 Abandonament i negligència/relació molt deteriorada.
0 Bon nivell d'habilitats socials: integrat en un grup d'amics, facilitats per establir relacions d'amistat, etc.
1 Necessitat de suport puntual i intermitent per iniciar relació amb els altres però es preveu capacitat per mantenir-la.
3 Necessita suport constant per a relacionar-se amb els altres.
4 Greus dificultats per establir relacions amb els altres: aïllament, greus trastorns de relació...
0 Té capacitat per organitzar-se i participa en activitats de lleure.
1 Precisa suport inicial per participar en activitats de lleure.
2 Pot mantenir una activitat de lleure habitual però precisa motivació per participar en altres noves.
3 Precisa motivació contínua per participar en tot tipus d'activitat de lleure.
4 No pot accedir a cap activitat organitzada fora del centre.
Activitats diürnes (treball ordinari, CET, CO, CAE, formació)
0 Integrat positivament en una activitat diürna.
1 Necessita ajuda en la recerca d'activitat diürna, però se suposa capacitat per mantenir-la.
2 Precisa suport per mantenir l'activitat, puntual o intermitent.
4 Incapacitat per mantenir qualsevol tipus d'activitat diürna.
0 Té capacitat per realitzar gestions i tràmits de manera autònoma.
1 Pot fer tràmits senzills amb indicacions puntuals.
2 Precisa suport per qualsevol tipus de tràmit., però pot decidir-lo.
3 Precisa suport per qualsevol tipus de tràmit i no té consciència de que cal fer-lo.
4 No té capacitat per realitzar tràmits i gestions.
Capacitat de judici i autosuficiència psíquica
1 Coneix el valor dels diners i controla el canvi.
2 Coneix el valor dels diners en quantitats petites però té dificultats amb el canvi.
3 Sap de l'existència dels diners, però no sap utilitzar-lo.
4 No coneix el valor del diner.
0 Utilitza correctament el telèfon en qualsevol situació.
1 Pot trucar a telèfons familiars i en situacions d'urgència.
2 Només sap trucar a uns números determinats.
3 Sap atendre trucades personals però no sap trucar.
4 Manca de capacitat per fer servir el telèfon.
0 Interpreta adequadament qualsevol tipus de rellotge i l'utilitza per programar activitats.
1 Coneix només l'ús del rellotge digital.
2 Sap les hores de manera global (hores en punt, mitges hores).
3 No té capacitat per usar el rellotge.
0 Compleix adientment tot tipus de normes.
1 Pot adaptar-se a normes especials adequades a situacions o ambients especials.
3 Coneixement limitat de normes i costums.
4 Incapacitat per a interpretar, conèixer i complir normes.
Capacitat d'evitar perills i/o autoprotecció
1 Coneix els perills habituals necessitat supervisió puntual.
2 Necessita disponibilitat constant i supervisió intermitent.
3 Necessita supervisió constant i ambient controlat.
0 És autònom per tot el que fa aquest ítem.
1 S'orienta bé a l'espai i sap utilitzar el transport públic.
2 S'orienta en espais coneguts i utilitza transport públic en trajectes habituals.
3 Només s'orienta en espais pròxims al domicili habitual i no sap utilitzar transport públic.
0 Orientat correctament en el temps, sap organitzar les seves activitats.
1 S'orienta en el temps amb una rutina habitual necessita supervisió puntual per organitzar-se.
2 S'orienta en el temps de forma global amb referències pròpies (diferència festes, matí i tarda) i necessita supervisió intermitent.
3 Situació rudimentària de les activitats quotidianes (dinar, bany, etc...) la supervisió és permanent.
4 Cap tipus de noció del temps.
0 No té necessitat de canvis posturals.
1 Lleu o intermitent: quan està enllitat se li ha de recordar que realitzi canvis posturals.
2 Moderat: quan està enllitat cal fer-li canvis posturals.
3 Sever o extens: s'han de fer canvis posturals nocturns.
4 Molt greu o generalitzat: s'han de fer canvis posturals de 4 a 2 hores d'intermitència les 24 hores al dia.
0 No té necessitat de cap servei de rehabilitació dins l'acolliment diürn.
1 Lleu o intermitent: tot i tenint necessitat de fer exercicis de manteniment, és normalment capaç de fer-ho sol, però pot requerir de supervisió i suport puntual.
2 Moderat: Necessita un manteniment físic periòdic i li cal supervisió.
3 Sever o extens: és una persona amb risc de contractures musculars, i/o necessitat de mantenir la mobilitat de les extremitats.
4 Molt greu o generalitzat: té manca de mobilitat i li cal l'assistència d'una altra persona per a realitzar exercicis de tonificació.
1 Lleu o intermitent: si hi ha alguna incidència, no és capaç de controlar la necessitat de fer-se cures.
2 Moderat: és una persona en risc de contraure nafres.
3 Sever o extens: requereix de control de cures periòdiques.
4 Molt greu o generalitzat: s'han de realitzar cures diàriament.
Concurrència de crisis que requereixen d'un protocol d'intervenció intensa
0 No necessita suport en aquest sentit.
1 Lleu o intermitent: per la patologia que té, hi ha risc de produir-se alguna crisi moderada de manera puntual.
2 Moderat: es produeixen crisis d'intensitat moderada, però són previsibles i és fàcilment controlable amb tractament.
3 Sever o extens: tot i que hi ha un tractament específic no es pot preveure quan es produirà una crisi i quan aquesta es presenta requereix atenció exclusiva mentre no passa.
4 Molt greu o generalitzat: es pot produir una crisi de manera imprevista, que requereix l'atenció de més d'un professional i molts cops la derivació a un altre centre.
0 Es troba estabilitzat pel que fa a la seva salut.
És perfectament autònom per tenir cura del seu estat de salut general.
1 Lleu o intermitent: tot i estar estabilitzat, pel tipus de patologia que té, és susceptible de què de manera puntual requereixi atencions específiques de salut, per a les que necessita supervisió.
2 Moderat: Li cal un seguiment periòdic del seu estat de salut general, amb control de seguiment ambulatori.
Control i seguiment de la medicació.
3 Sever o extens: li cal un control freqüent del seguiment ambulatori i també especialitzat (de més d'un especialista) de la seva salut.
4 Molt greu o generalitzat: el seu estat de salut requereix un control exhaustiu de la seva salut amb seguiment de pautes i instruccions facultatives i organització de trasllats per a tractaments externs (diàlisi).
Causa mal físic a altres persones o a animals, per exemple: donant cops, donant petades, mossegant, punxant, esgarrapant, estirant el cabell, donant cops amb un altre objecte.
Intencionadament trenca, fa malbé o destrueix coses, per exemple: donant cops, esquinçant o tallant, tirant, cremant, picant o ratllant.
Interfereix les activitats d'altres, per exemple: abraçant-se amb excés als altres, acorralant-los o importunant-los, discutint o queixant-se, buscant baralla, rient-se o plorant sense motiu, interrompent, cridant o xisclant.
Hàbits atípics i repetitius (estereotípies)
Són conductes poc usuals, estranyes, que es repeteixen una i una altra vegada, per exemple: anar i tornar per l'habitació, balancejar-se, retorçar-se els dits, llepar-se les mals o altres objectes, sacsejar parts del cos (tics nerviosos), parlar sol/a, cruixir les dents, menjar terra u altres objectes, menjar excessivament poc o de manera exagerada, mirar fixa un objecte o al buit, fer ganyotes o sorolls estranys.
Són conductes que ofenen a altres, per exemple: parlar amb veu molt alta, renegar o fer servir un llenguatge groller, mentir, acostar-se massa o tocar amb excés als altres, amenaçar, dir tonteries, escopir a altres, ficar-se el dit al nas, eructar, tirar-se pets, tocar-se els genitals, orinar en llocs no apropiats.
Són problemes de manca de relació amb els altres o de no prestar atenció, per exemple: mantenir-se allunyat/ada d'altres persones, expressar temors poc corrents, mostrar-se molt inactiu/va, mostrar-se trist/a o preocupat/ada, demostrar molt poca concentració en diverses activitats, dormir excessivament, parlar negativament de sí mateix/a.
4 Extremadament greu; és un problema crític.1
Són conductes en les que la persona no col·labora, per exemple: negar-se a obeir, no fer les seves tasques o no respectar les regles; actuar de manera desafiant o posar mala cara, negar-se a assistir a l'escola o al treball; arribar tard a l'escola o al treball, negar-se a compartir o esperar el seu torn, enganyar, robar o no respectar la llei.
A les puntuacions obtingudes en les àrees de valoració (comunicació i llenguatge, activitats manipulatives, activitats de desplaçament, activitats de la vida diària, activitats interpersonals i de participació en la vida comunitària i salut) s'afegirà l'obtinguda en l'àrea de conducta en base a la valoració efectuada de la freqüència i gravetat dels diferents trastorns.
a) Persones amb discapacitat física
Suport extens o generalitzat: igual o superior a 10 punts.
b) Persones amb discapacitat psíquica
Suport extens o generalitzat: igual o superior a 7 punts.
Serveis d'acolliment residencial per a persones amb discapacitat física
1.1 Per a la prestació del suport intermitent i suport limitat dels serveis d'acolliment residencial, es consideraran els serveis bàsics i opcionals següents:
Es disposarà d'una ràtio, mínima de personal d'atenció directa total de 0,25 (equivalent a 430 hores/usuari/any), per la provisió del suport intermitent, i del 0,60 (equivalent a 1.032 hores/usuari/any), per a la provisió del suport limitat.
Es considerarà personal d'atenció directa els professionals amb la titulació adient per donar atenció personal i social, a més del director tècnic de l'equipament.
Per a les persones que requereixen un suport intermitent, la jornada nocturna podrà ser atesa amb servei de teleassistència.
1.2 Per a la prestació del suport extens i generalitzat dels serveis d'acolliment residencial, es consideraran els serveis bàsics i opcionals següents:
Es disposarà d'una ràtio, mínima de personal d'atenció directa total de 0,68 (equivalent a 1170 hores/usuari/any), per la provisió del suport extens, i del 0,87 (equivalent a 1.496 hores/usuari/any), per a la provisió del suport generalitzat amb problemes de salut o mentals afegits.
Serveis d'acolliment residencial per a persones amb discapacitat psíquica
2.1 Per a la prestació del suport intermitent i suport limitat dels serveis d'acolliment residencial, es consideraran els serveis bàsics i opcionals següents:
Es disposarà d'una ràtio, mínima de personal d'atenció directa total de 0,17 (equivalent a 292 hores/usuari/any), per la provisió del suport intermitent, i del 0,53 (equivalent a 912 hores/usuari/any), per a la provisió del suport limitat i del 0,56 (equivalent a 963 hores/usuari/any), per qualsevol d'aquests suports, quan a més requereixin d'especial atenció per problemes de salut mental, o comportament, o envelliment.
Per a les persones que requereixen un suport intermitent, la jornada nocturna podrà ser atesa a través del servei de teleassistència.
2.2 Per a la prestació del suport extens i generalitzat dels serveis d'acolliment residencial, es consideraran els serveis bàsics i opcionals següents:
Es disposarà d'una ràtio, mínima de personal d'atenció directa total de 0,85 (equivalent a 1462 hores/usuari/any), per a la provisió del suport extens, del 0,76 (equivalent a 1.307 hores/usuari/any), per a la provisió del suport generalitzat, i del 0,88 (equivalent a 1.514 hores/usuari/any), per a la provisió del suport generalitzat per a persones amb problemes de salut o de salut mentals afegits.
Els serveis d'acolliment residencial per a les persones amb discapacitat s'han de basar en els principis següents:
Les condicions materials dels serveis de llar residència i residència, han de poder donar resposta a l'atenció amb els diferents nivells d'intensitat de suport.
Han d'estar inserides en un context comunitari, que possibiliti el treball d'integració i inclusió social i l'ús de recursos comunitaris per part de les persones.
La seva capacitat ha de possibilitar tant la gestió eficaç i sostenible, per tant eficient, com la qualitat de vida de la persona.
Condicions materials per a la prestació dels serveis d'acolliment residencial per a persones amb discapacitat física.
Els suports intermitents i limitats es prestaran en recursos de caràcter comunitari, integrats en l'entorn social normalitzat, i que hauran de complir els requisits d'habitabilitat i d'accessibilitat, segons la normativa vigent, per tal d'obtenir la inscripció en el registre d'entitats i serveis i establiments socials.
L'estructura espacial correspon a la d'un pis, o unitat de convivència, de 12 places com a màxim, amb un total màxim de 24 places.
El 25% de les habitacions seran individuals.
La resta d'habitacions hauran de ser, com a màxim de dos llits, i les unitats de convivència hauran de tenir un mínim d'un bany adaptat cada 4 places.
Les habitacions disposaran d'un armari individual per resident de, com a mínim, 1,20 m d'amplada per 1,80 m d'alçada, tauleta de nit i un seient per persona.
La superfície mínima de les habitacions individuals serà de 8 m2.
Els espais de convivència i activitats seran, com a mínim, de 2,5 m2 per persona dotats de ventilació i il·luminació directes (18-30 m3/h i persona, mínim ventilació i 300 lux, mínim d'il·luminació)
1.2 Suport extens i generalitzat.
Els suports extensos i generalitzats es prestaran en un recurs d'acolliment residencial amb una funció substitutòria de la llar.
La capacitat màxima és de 30 places, distribuïdes en unitats de com a màxim de 12 residents, amb l'objectiu de generar un model de convivència el més similar a una llar familiar.
Aquests establiments hauran de complir els requisits normatius d'habitabilitat i d'accessibilitat, segons la normativa vigent, per tal d'obtenir la inscripció en el registre d'entitats, serveis i establiments socials.
El número d'habitacions individuals, quan s'acullin persones amb problemes de salut o amb malaltia mental, serà com a mínim del 50% de la capacitat de la unitat de convivència, i la superfície mínima serà de 8 m2.
Disposaran dels espais necessaris per realitzar les activitats pròpies dels serveis d'acolliment diürn amb les condicions que s'estableixen per aquests serveis amb caràcter general, quan aquests serveis es prestin en el mateix establiment.
Condicions materials per a la prestació dels serveis d'acolliment residencial per a persones amb discapacitat psíquica.
Els suports intermitents i limitats es prestaran en recursos de caràcter comunitari, integrats en l'entorn social normalitzat, i que hauran de complir els requisits d'habitabilitat i d'accessibilitat, segons la normativa vigent, per tal d'obtenir la inscripció en el registre d'entitats, serveis i establiments socials.
L'estructura espacial correspon a un pis, o unitats de convivència, de 12 places com a màxim.
En el mateix immoble no es podran ubicar més de 24 places.
Les places ubicades en un immoble dependents de la mateixa entitat tindran la consideració d'un únic servei a efectes registrals.
Les habitacions hauran de ser, com a màxim, de dos llits i el 30% hauran de complir la normativa sobre accessibilitat.
La superfície mínima de les habitacions individuals serà de 6 m2; per les habitacions dobles la superfície mínima serà de 11 m2.
Les unitats de convivència hauran de tenir un mínim d' un bany adaptat.
Els espais de convivència i activitats seran, com a mínim, de 2,5 m2 per persona dotats de ventilació i il·luminació directes (18-30 m3/h i persona, mínim ventilació i 300 lux, mínim d'il·luminació).
2.2 Suport extens i generalitzat.
Els suports extensos i generalitzats es prestaran en un recurs d'acolliment residencial que té una funció substitutòria de la llar.
La capacitat màxima és de 60 places, distribuïdes en unitats de convivència de com a màxim de 12 residents, amb l'objectiu de generar un model de convivència el més similar a una llar familiar.
Aquests establiments hauran de complir els requisits d'habitabilitat i d'accessibilitat, segons la normativa vigent, per tal d'obtenir la inscripció al registre d'entitats, serveis i establiments socials.
Per a les persones amb discapacitat intel·lectual, que requereixen un suport intermitent i limitat, però que a causa de presentar trastorns de comportament requereixen un suport extens o generalitzat, la capacitat màxima serà de 30 places.
En el supòsit d'unitats de convivència que acullin persones amb discapacitat física afegida, hauran de complir els requeriments establerts a la normativa vigent, i la superfície mínima dels dormitoris individuals serà de 8 m2 i en els dobles de 12 m2.
El número d'habitacions individuals, quan s'acullin persones amb trastorns de conducta o amb malaltia mental, serà com a mínim del 20% de la capacitat de la unitat de convivència, i la superfície mínima serà de 8 m2.
Disposaran dels espais necessaris per realitzar les activitats pròpies dels serveis d'acolliment diürn amb les condicions que s'estableixen per aquests serveis amb caràcter general.